Сазнање
Сазнање 

Да ће Младост брзо проћи, ми знамо,
ко љубав прва, плава,
или ко ветрић, кад нам прелети изнад глава,
без жеље да се врати.

Или као машта, кад се заигра смело,
и мислиш све да си сниво.

Ми знамо да је Лето доба што све позлати
својом зрелом, отменом тугом.
Зар није срећан онај
ко за густим маглама плаче,
или што је небо сиво?

Знамо и то да је неизбежна
после лета несањана Смрт:
Све у нама ућути
и чека... и чека...

. . . . . . . . . . . . 

И пролети Јесен

. . . . . . . . . . . . 

И заридају жене

. . . . . . . . . . . .

Лишће на дрвећу од страха пожути,
а Живот у нама почне да вене...

Душан Васиљев

Српска уметничка поезија